Ангел Попов
Русия

chitanka.info

Русия — символ на безкрая,

на вечно предани съдби,

земя, отстъпена от рая

и отстоявана в борби.

Тайга, морета, океани,

реки, полета, планини,

на изток ярко са огряни,

на запад тънат в тъмнини.

На север — Арктика зимува,

на юг са степни далнини,

човекът в Космоса пътува

из необятни ширини.

Русия — приказна вселена,

неразгадаема до днес,

като небето възвисена

и неизбродна като лес.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.